**ANUNȚ CONCURS**

Spitalul Clinic de Copii “Dr. Victor Gomoiu”, în temeiul:

* Legii nr. 53/2003-Codul Muncii, republicată, cu modificările și completările ulterioare,
* O.M.S. nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi,
* Ordinului nr. 112 din 16 ianuarie 2024 privind modificarea [anexei nr. 1 la Ordinul ministrului sănătății nr. 166/2023](https://legislatie.just.ro/Public/DetaliiDocumentAfis/268795),
* Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare,

organizează concurs pentru ocuparea postului contractual de execuție vacant, de:

* medic
* specialitatea: Chirurgie Pediatrică
* grad: specialist
* cod COR: 221201
* în cadrul Secției Chirurgie Pediatrică, pentru perioadă nedeterminată, cu normă întreagă (7 ore/zi).

**CONDIȚII GENERALE DE PARTICIPARE:**

Poate participa la concursul pentru ocuparea postului, persoana care îndeplinește următoarele condiții:

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii nr. 53/2003 - Codul muncii, republicată, cu modificărileşi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).”

**CONDIȚII SPECIFICE POSTULUI**:

1. **Studii specialitate**: Diplomă de licență și Certificat de medic specialist Chirurgie Pediatrică;

Certificat de membru la Colegiul Medicilor, însoțit de avizul de exercitare a profesiei, în termen; poliță asigurare de răspundere civilă profesională, în termen.

1. **Vechime în muncă/specialitate necesară:** conform Fișei postului;
2. **Cunoștimțe de operare/programare pe calculator:** conform Fișei postului;
3. **Limbi străine:** conform Fișei postului;
4. **Abilități, calități și aptitudini necesare:** conform Fișei postului;
5. **Cerințe specifice:** conform Fișei postului.

**ÎNSCRIEREA LA CONCURS:**

(1) Pentru înscrierea la concurs, candidații vor prezenta un dosar de concurs care va conține următoarele documente:

**a)** formular/cerere de înscriere la concurs adresat/ă Managerului Spitalul Clinic de Copii “Dr. Victor Gomoiu” (document anexat prezentului anunț);

**b)** copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

**c)** copie a certificatului de membru al organizaţiei profesionale cu viza pe anul în curs;

**d)** dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

**e)** acte doveditoare pentru calcularea punctajului prevăzut în Anexa nr. 3 la O.M.S. nr. 166/2023;

**f)** certificat de cazier judiciar sau, după caz, extrasul de pe cazierul judiciar;

**g)** certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii

înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

**h)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea, potrivit legii, aflate în termen de valabilita te;

**j)** copia certificatului de căsătorie sau a altui document prin care s-a realizat schimbarea de nume, după caz;

**k)** curriculum vitae, model comun european.

(2) Documentele prevăzute la alin. (1) lit. d) şi f) sunt valabile 3 luni şi se depun la dosar în termen de valabilitate.

(3) În cazul posturilor de biolog debutant, bichimist debutant sau chimist debutant, documentele prevăzute la alin. (1) lit. c) și d) se înlocuiesc cu declarația pe propria răspundere a candidatului.

(4) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare întrun grad de handicap, emis în condiţiile legii.

(5) Copiile de pe actele prevăzute la alin. (1) lit. b), c), i) şi j), precum şi copia certificatului de încadrare într-un grad de handicap prevăzut la alin. (4) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

(6) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către spital, potrivit legii.

(7) Documentul prevăzut la alin. (1) lit g) poate fi solicitat de către spital, cu acordul persoanei verificate, potrivit legii.

**Depunerea dosarelor** în vederea înscrierii la concurs se realizează în perioada **12.02.2024 –** **23.02.2024**, la sediul Spitalului Clinic de Copii “Dr. Victor Gomoiu”, Bulevardul Basarabia nr. 21, Sector 2, București, Serviciul Resurse Umane, persoana de contact Geta Răducu, telefon 0314136700, int. 953.

**Rezultatele selectării dosarelor** de înscriere se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **26.02.2024,** **ora 15:00**.

Candidații nemulțumiți pot depune contestație până la data de **27.02.2024, ora 15:00.**

**Rezultatele contestațiilor** se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **28.02.2024, ora 15:00**.

Concursul va consta în următoarele etape:

1. Selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în Anexa nr. 3 la O.M.S. nr. 66/2023;
2. Proba scrisă;
3. Proba practică.

**Se pot prezenta la următoarea etapă numai candidații declarați admiși la etapa precedentă.**

**CALENDARUL CONCURSULUI:**

**1. Proba scrisă**, ce va consta în redactarea unei lucrări, pe baza bibliografiei și a tematicii date și se va desfășura în data de **05.03.2024, ora 10:00**, la sediul Spitalului Clinic de Copii “Dr. Victor Gomoiu”, Bulevardul Basarabia nr. 21, Sector 2, București.

**Rezultatele probei scrise** se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **05**.**03.2024, ora 15:00**.

Candidații nemulțumiți pot depune contestație până la data de **06.03.2024, ora 15:00**.

**Rezultatele contestațiilor** depuse se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **07.03.2024**, **ora 09:00**.

**2. Proba practică** se va desfășura în data de **07.03.2024, ora 10:00**, la sediul Spitalului Clinic de Copii “Dr. Victor Gomoiu”, Bulevardul Basarabia nr. 21, Sector 2, București.

**Rezultatele probei practice** se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **08.03.2024, ora 10:00.**

Candidații nemulțumiți pot depune contestație până la data de **11.03.2024, ora 10:00.**

**Rezultatele contestațiilor** depuse se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **12.03.2024, ora 10:00.**

**Rezultatul final al concursului** se afișează la sediul Spitalului Clinic de Copii “Dr. Victor Gomoiu” din Bulevardul Basarabia nr. 21, Sector 2, București și pe pagina de internet a acestuia ([www.spitalgomoiu.ro](http://www.spitalgomoiu.ro)) până la data de **12.03.2024, ora 15:00.**

Informații suplimentare privind înscrierea și participarea candidaților la concurs se pot obține la tel.: 0314136700 / int. 953.